Čekamo još predsjedavajućeg Ustavnopravne komisije. Evo možemo da počnemo. Dame i gospodo, poštovane koleginice i kolege, prisutni predstavnici Savjeta ministara i međunarodne zajednice, dozvolite mi da vas srdačno pozdravim i da otvorim 26. sjednicu Doma naroda Parlamentarne skupštine BiH. Za 26. sjednicu predlažem sljedeći 1. Prijedlog amandmana I na Ustav Bosne i Hercegovine (prvo čitanje) – predlagač Savjet ministara BiH I, jedina tačka dnevnog reda. Dakle, ovo je usaglašen dnevni red Kolegujuma Doma naroda. Da li se neko javlja za riječ u vezi prijedloga? Ima li prijedloga za izmjenu i dopunu? Nema. Pošto nema izmjena i dopuna, dnevni red je usvojen. O njemu se ne glasa, u skladu sa članom 60. Poslovnika Doma naroda. Dakle, predlažem da krenemo na tu tačku, Prijedlog amandmana I na Ustav BiH, prvo čitanje, predlagač Savjeta ministra. Da napravim mali bekgraund, da kažem šta se do sada dešavalo. Znači da vas obavijestim da je Kolgij Doma naroda na 23. sjednici, održanoj 18. 2., razmotrio Prijedlog amandmana I na Ustav BiH u prvom čitanju, čiji je predlagač Savjet ministara BiH, da je u skladu sa članom 128. stav (2) i članom 129. Poslovnika Doma naroda Kolegij Doma proslijedio Prijedlog amandmana Predsjedništvu BiH i Ustavnopravnoj komisiji Doma naroda kao nadležnoj komisiji. U skladu sa članom 128. stav (1) Poslovnika Doma naroda 'amandmani na Ustav BiH podnose se pod istim uslovima kao i zakoni i prate osnovni zakonodavni postupak.' Dobili ste Prijedlog amandmana I na Ustav BiH kao i Mišljenje nadležne Ustavnopravne komisije Doma naroda. Predstavnički dom je usvojio Prijedlog amandmana sa zaključkom da se obavi javna rasprava. Ovo je prvo čitanje. Podsjećam vas na član 100. Prvo se vodi rasprava o neophodnosti principa na kojima je Prijedlog amandmana I na Ustav BiH zasnovan. Kolegij Doma naroda predlaže Domu da usvoji zaključak o kome će se izjasniti nakon izjašnjavanja o 2 Prijedlogu amandmana, a koji glasi 'Ovlašćuje se Ustavnopravna komisija Doma naroda da u saradnji sa Ustavnopravnom komisijom Predstavničkog doma u roku od 15 dana sprovede javnu raspravu o Amandmanu I na Ustav BiH u pet gradova BiH, Sarajevo, Banja Luka, Mostar, Brčko i Tuzla.' Otvaram raspravu o ovoj tački dnevnog reda. Ko se javlja za riječ? Gospodin Ljubičić. Izvolite.
Gospođo predsjedavajuća, gospodo članovi Kolegija, kolegice, kolege delegati, članovi Savjeta ministara, uvaženi gosti, usvajanjem predloženog amandmana za Brčko Distrikt reguliše se pravni status Brčko Distrikta čime se ispunjavaju uslovi za ukidanje supervizije i supervizora za Brčko Distrikt, odnosno Brčko Distrikt se dovodi pod ingerenciju institucija BiH. Uvažavajući i napisano obrazloženje vezano za predloženi amandman, u ime Kluba delegata srpskog naroda želim da napomenem da ćemo mi predloženi amandman u prvoj fazi, ove principe, podržati. Hvala vam.
Hvala lijepa. Gospodin Jović. IVO MIRO
: Poštovane kolege izaslanici i svi vi koji ste danas nazočni ovom zasjedanju, lijepo vas pozdravljam. U ime Ustavnopravnog povjerenstva želim ukazati ono što ste vi i rekli u uvodnom dijelu, da je Ustavnopravno povjerenstvo donijelo odluku jednoglasno o ustavnom osnovu za ovaj amandman. Također, donijeli smo i dva zaključka koji su sastavni dio ove naše odluke i mišljenja. U suglasju sa kolegama iz Ustavnopravnog povjerenstva Zastupničkog doma, jer imamo neposredne kontakte i dogovorili smo da u okviru vremena koji nam je ostavljen i koji je sukladan sa Poslovnikom, a to je 15 dana, da od danas otvorimo javnu raspravu, sa zaključenjem 20. da javna rasprava završi. Naveli ste i gradove, a mi smo dali i termine u kojima bi trebalo da bude da se ovaj dom danas očituje, da to budu članovi ustavnopravnih povjerenstava, odnosno da danas ovaj naš dom ukaže da li je to članovi Ustavnopravnog povjerenstva Doma naroda koji će organizirati i voditi javne rasprave u gradovima koje ste rekli, to su Brčko, Sarajevo, Mostar, Tuzla i Banja Luka. I bili bi to termini 11., 12. i 17. na kojima bi pozvali relevantne čimbenike za ovu materiju, a prije svega mislimo na znanstvenike, prije svega na ljude sa sveučilišta i fakulteta prava, zatim nevladin sektor, načelnike općina i sve ljude koji žele sudjelovati u ovakvim javnim raspravama kao bismo dobili široku potporu za kvalitetno donošenje i usvajanje ovoga amandmana na Ustav BiH. Zato bih volio čitajući ove naše zaključke da i Dom se očituje o njima i da vidimo jesmo li na pravom putu ako smo zamislili provesti ovakvu javnu raspravu. 3
Hvala lijepa. Ima li još neko? Gospodin Rančić. Izvolite.
Predsjedavajuća, uvažene kolegice i kolege, poštovani gosti, svi znamo da regija Brčko nije mogla biti riješena prilikom pregovora 1995. godine i da je čitav Aneks II posvećen rješavanju ovog pitanja. Sadašnji status Brčko Distrikta riješen je Odlukom Međunarodnog arbitražnog tribunala koji još uvijek ima ingerencije vezano za status Brčko Distrikta. Kada su u pitanju principi Amandmana I. na Ustav BiH kojim se reguliše status Brčko Distrikta, vidimo iz ovog teksta, je li, da se Brčko Distrikt inkorporira u ustavnopravni sistem BiH i to sa statusom koji je propisan i određen već u Arbitražnoj odluci Međunarodnog arbitražnog tribunala. Također, Brčko Distrikt dobija status lokalne samouprave pod ingerencijama institucija BiH. Ono šta je još važno, dakle, ovim amandmanom se uvodi mogućnost da takav status Brčko Distrikta će štititi Usatavni sud u slučaju eventualnih sporova između Brčko Distrikta BiH ili entiteta. Dakle, ovi principi su prihvatljivi. Neophodno je donošenje ovog amandmana iz razloga što je potrebno riješiti ovaj status Brčko Distrikta i smatram da je ovaj amandman usaglašen sa ustavnim sistemom BiH. Stoga ćemo mi podržati usvajanje ovog amandmana u prvom čitanju. Hvala vam lijepa.
Hvala lijepa. Gospodin Vidović.
Zahvaljujem, gospođo predsjedateljice, poštovane kolegice i kolege zastupnici. Evo danas, kad razgovaramo o intervencijama na Ustav BiH, s namjerom i ciljem da Brčko Distrikt BiH, kako reče kolega, inkorponiramo u Ustav BiH – što se tiče predloženog teksta, ... za mene je on prihvatljiv ovakav kakav je u prvom čitanju. Međutim, ono što osjećam potrebu da kažem, a postavlja se kao pitanje, da li će ovom intervencijom na Ustav BiH, kada je u pitanju teritorij Brčko Distrikta, biti riješeno pitanje neravnopravnosti u tijelima vlasti u Brčko Distriktu, odnosno da li će ovim amandmanom biti zajamčena ravnopravnost tri konstitutivna naroda u tijelima vlasti u Distriktu Brčko. Ja iščitavajući Statut, dakle koji imam ispred sebe ovdje, vidim naravno da neće. Iz tih razloga će, naravno to nije predmet današnje rasprave ali osjećam potrebu da kažem, biti nužno pokrenuti proceduru izmjene Statuta Brčko Distrikta, s ciljem evo da bi se ustavnim rješenjima zajamčila, 4 odnosno ostvarila jednakopravnost konstitutivnih naroda i na tom prostoru koji se naziva Distrikt Brčko, koji od danas na neki način postaje nadležnost Ustava BiH. Hvala lijepo.
Hvala lijepa. Mislim da je gospodin Zrno na redu.
Gospođo predsjedavajuća, članovi Kolegija, kolegice i kolege, dame i gospodo, čini mi se da se nema što danas puno reći. Dobro je i u ovaj dom došao Amandman I. na Ustav BiH, jer je pokrenut jedan proces za koji smo svi svjesni da bez njega, znači bez temeljitih ustavnih izmjena, u ovoj zemlji jednostavno pomaci nisu mogući. Mislim da je ovo dobar početak i da se otvara faza koju svi zagovaramo, o kojoj svi govorimo, koju svi očekujemo i priželjkujemo, isključivo zbog toga što će ona značiti nešto puno bolje za BiH. Obrazlagati zakon, oprostite, obrazlagati ovaj amandman u ponuđenoj formi, mislim da nema čak ni smisla. Ovo je jednostavno vraćanje Distrikta Brčko u ustavnopravni sustav BiH. Sve ostalo su pojedinosti, sve ostalo što je vezano uz ovaj amandman je puno manje bitno od tog temeljnoga principa. I po tom ovaj amandman uistinu zaslužuje podržavanje njegove ustavnosti i principa na kojima je sadržan. Drugo što mi se čini da je bitno ovdje, ne ulaziti u velike rasprave. Mi smo bili svjedoci jučerašnje jedne široke i obimne rasprave, ja sam je kompletno poslušao, koja se na kraju krajeva svela u ponavljanje. I, neću kazati u Parlamentu nikad nije izgubljeno vrijeme, jer zato i imamo vrijeme da bismo mogli sve detaljno raspraviti. Ali danas prihvatimo ove temeljne odredbe jer sve što danas mislimo ili šta smo mislili, i što hoćemo ili nećemo kazati, zapravo ćemo imati kada kazati, jer mi smo tek u početnoj fazi prihvaćanja ovoga amandmana, a o njemu ćemo dobro moći suditi tek nakon onoga što slijedi, znači nakon javne rasprave. Mislim da će to biti vrijeme kada ćemo se ozbiljnije, a i da ako ništa drugo, retorički ozbiljnije pozabaviti ovim amandmanom. Mi ćemo kao klub podržati ovaj amandman bez izuzetka. Pozivam sve kolege u našemu domu da ovaj posao jednostavno, čini mi se u ovom trenutku, tehnički, ali i suštinski da ovaj posao odradimo. Hvala lijepo.
Hvala lijepa. Sljedeći na redu je gospodin Koprivica. Izvolite. 5
Zahvaljujem se, gospođo predsjedavajuća. Poštovane kolege, gosti i ostali prisutni, neću ništa novo reći ali ipak osjećam potrebu da kažem nekoliko riječi kada je u pitanju ova tačka dnevnog reda. Prije svega, ovo je primjer da oni principi Prudskog sporazuma koji se tiču amandmanskog djelovanja na Ustav BiH u praksi doživljavaju svoju potvrdu, što znači da je to jedan način kako ćemo od lakših ka težim pitanjima ići u ustavne promjene u BiH i doći jednog dana do rešenja prihvatljivog za sve narode u BiH kada je riječ o reformi Ustava. Ovim amandmanom se Brčko Distrikt, kako smo imali priliku čuti od kolega, uvrštava u ustavnopravni poredak BiH i daje mu se pravo pristupa Ustavnom sudu BiH, te se ovim amandmanom stvaraju okviri za gašenje Kancelarije supervizora za Brčko Distrikt. Takođe, ovaj amandman u potpunosti uvažava princip ravnopravnosti konstitutivnih naroda u BiH u procesu eventualnih sporova pred Ustavnim sudom BiH, između Brčko Distrikta i institucija BiH ili entiteta, gdje se spor, kako se navodi u amandmanu, može pokrenuti putem glasova većine poslanika Skupštine Brčko Distrikta koja uključuje najmanje jednu petinu poslanika iz svih konstitutivnih naroda, što je zaista jedan dobar primjer na koji način se poštuje princip ravnopravnosti konstitutivnih naroda. Čuli smo takođe od predsjednika Ustavnopravne komisije da slijedi petnaestodnevna javna rasprava o ovom pitanju u pet gradova BiH, a ovo pitanje Statuta Brčko Distrikta, mislim da je to pitanje koje će uslijediti naravno po usvajanju ovog amandmana. Ja takođe dajem svoj glas i podržavam ovaj prijedlog i glasaću za predloženi amandman. Zahvaljujem.
Hvala lijepo. Gospodin Šaraba ima riječ.
Zahvaljujem, gospođo predsjedavajuća. Uvažene i cijenjene kolege, kao što je rekao predsjednik našeg kluba, podržaću lično ovaj amandman o kome danas raspravljamo i koji je prije nekoliko trenutaka raspravljan i na sjednici Ustavnopravne komisije. Ali želim da kažem sljedeće: da ću u amandmanskoj fazi koja slijedi nakon ovoga uložiti amandman i tražiti ispravku postojećeg teksta ovoga amandmana koji je podnijet iz jednog osnovnog razloga što on nije u potpunosti usklađen sa Ustavom BiH i sa konačnom Arbitražnom odlukom. Naime, u Ustavu BiH u članu I tačka 3. precizno je utvrđeno da se BiH sastoji od dva entiteta: Federacije BiH i RS, a u konačnoj Arbitražnoj odluci u članu 59. precizno stoji da plan o Distriktu je u skladu sa ustavnim zahtjevom da se i BiH sastoji od dva i ne više od dva entiteta. Onako kako je to napisano u stavu (2) ovog amandmana, u dijelu u kome se govori o Ustavnom sudu i mogućnosti da rješava i odlučuje o sporovima koji se mogu javiti između jednog ili više entiteta, dakle, ova formulacija odstupa od, precizno, Ustava BiH onako kako je to utvrđeno. Odudara od Ustava, više odgovara nekim političkim sporazumima o 6 kojima je nešto malo u svojoj diskusiji rekao i moj uvaženi kolega gospodin Koprivica, dakle više odgovara Prudskom dogovoru. Okrenut je ka budućnosti i čini mi se da može u nekim narednim dešavanjima biti duboko štetan po RS. Zato ja već sada najavljujem da ću uložiti amandman i tražiti da se stav (2) ovoga amandmana koji je predložen na Ustav ispravi, precizira i uskladi sa osnovnom odredbom Ustava sadržanom u članu I tačka 3. Zahvaljujem.
Hvala lijepa. Riječ ima prvi zamjenik, gospodin Ilija Filipović. Izvolite.
Hvala lijepa za riječ gospođi Majkić, lijep pozdrav svima vama. Ja ne mogu uključiti, to mogu uraditi gopoda koja prate naš rad, vjerujem da se čujemo. Dakle, ja bih rekao par riječi samo. Ma koliko su različita gledanja u odnosu na to što su uradila tri lidera vezano za Prudski sporazum, mislim da su učinci iz Pruda već vidljivi u BiH i da je ovo rasprava o jednom takvom učinku koji će značiti jedan povijesni iskorak ove zemlje iz jednog neprihvatljivog Aneksa IV koji je sastavni dio Dejtonskog mirovnog sporazuma i ne dvojim uopće da će ovakav amandman, da li u nekakvom izmijenjenom obliku, dobiti podršku u Parlamentarnoj skupštini BiH. Dakle, i u jednom i u drugom domu. Dužan sam reći kolegama zastupnicima da je Kolegij Doma naroda zajedno sa predsjednicima klubova primio prvog zamjenika visokog predstavnika, doktora Gregorijana, veleposlanika američkog, gospodina Ingliša, i njihove suradnike, dakle nakon što su takav posjet ovo cijenjeno izaslanstvo napravili i Zastupničkom domu. Mi smo gotovo jednoglasno, ne gotovo nego sasvim jednoglasno rekli, izrazili svoja nadanja da će ovaj amandman dobiti podršku u Parlamentarnoj skupštini BiH, da je on kraj nečega što je praktično implementacija Arbitražnog tribunala. I da definitivno status Brčkog dobiva jednu statusnu poziciju, ulazi u ustavnu normu, postaje sastavni dio Ustava BiH, ali je to praktično prvi korak u našoj težnji, ja mogu reći sasvim jasno retorički izraženoj od svih političkih opcija u BiH, da ova zemlja mora dobiti pravedan i pravičan Ustav s kojim će biti zadovoljni svi konstitutivni narodi i svi građani u BiH. Dakle, koji će ga prihvatiti u parlamentarnoj proceduri nakon javne rasprave, čuti glas javnosti i imati u svojini vlastiti uradak koji će značiti i napredak BiH. Mi smo dali nadu doktoru Gregorijanu da neće biti dvojbe oko prihvaćanja ovako velikog truda koje je uložio i supervizor kad je u pitanju Brčko Distrikt i da će se bez dvojbe implementirati ustavne norme Odluke Arbitražnog suda. Ovaj amandman u svom posljednjem stavku ima nešto što je već rekao kolega Koprivica, jednu istinsku ravnopravnost tvorbenih naroda u ovoj zemlji. Misli se na Parlament Brčko Distrikta i prihvaćanje ovoga amandmana značit će kraj mandata supervizora u Brčkom. Dakle, 7 to je jedan sasvim logičan kraj ingerencija, da tako kažem, međunarodne zajednice na jednom dijelu prostora BiH. Ja hoću reći i izraziti svoja nadanja da će ovo biti, već sam rekao na početku, prvi povijesni korak u dobivanju novoga ustava BiH i uvjeren sam gotovo da ćemo doživjeti i trenutak da ovdje u Parlamentu usvojimo reformirani ustav BiH, također, sukladno ovome što sam rekao, na temeljima i na načelima istinske ravnopravnosti sva tri konstitutivna naroda u BiH i na zadovoljstvo svih građana BiH gdje se nitko neće osjećati drugačije nego kao doma. Dakle, osjećati se u svim prostorima ove zemlje jednako kao da je kući. Dakle, prigrliti takva rješenja koja će zadovoljiti sva tri konstitutivna naroda. Dakle, ja tada mislim da će se stvoriti jedno zrelo i zdravo političko ozračje da se kaže i OHR-u hvala vam na svemu što ste učinili, Ustav smo dobili, s njim smo zadovoljni, hvala na svoj pomoći i podršci, mi sad možemo bez OHR-a. Hvala lijepa.
Hvala lijepa. Riječ ima drugi zamjenik predsjedavajućeg, gospodin Tihić. Izvolite.
Dame i gospodo, ovo jeste prva izmjena i dopuna Ustava BiH od Dejtonskoga sporazuma. Ona je važna, kako za ustavnopravni položaj Brčko Distrikta, tako isto je važna za pravni poredak BiH. Ovo jeste, između ostaloga i prvenstveno, rezultat rada prudske trojke, odnosno prudskog procesa, ali jeste isto i tako važna uloga, što je gospodin Filipović rekao, i supervizora Gregorijana i Ambasade SAD kod utvrđivanja ovog konačnog teksta. Međutim, najvažnije je od svega da o ovom pitanju smo postigli ovdje u Parlamentu jedan opći konsenzus. To je važnije od svega ovoga ko je i kako pokretao proces, važno je da danas postoji jedan opći konsenzus kad je u pitanju ovaj amandman na utvrđivanje pravnog položaja Distrikta Brčko. Vjerujem da će ovaj amandman biti osnova za pozicioniranje Distrikta Brčko i dalje u ukupnom političkom sistemu BiH u okviru pravnih institucija BiH, pa i ovog što kolege delegati/izaslanci govore kad su u pitanju i određene izmjene, eventualno, Statuta Distrikta Brčko, tako da ovo iz te tačke gledišta jeste važno. Ja se nadam da će Parlament BiH usvojiti onu inicijativu koju je prudska trojka poslala prema Parlamentu, da se pristupi izmjenama i dopunama Ustava BiH i da se ova važna materija raspravlja i odlučuje upravo u Parlamentu. Da to bude zajedničko djelo svih političkih stranaka, evo kao što je to bio na kraju slučaj sa ovim amandmanom za utvrđivanje pravnog položaja statusa Distrikta Brčko. Hvala lijepo. 8
Hvala lijepo. Ima li još neko ko se javlja za riječ? Gospodin Ivanić. Izvolite.
Dame i gospodo, ja ću podržati ovaj Prijedlog amandmana u prvom čitanju i mislim da je to jedan korektan amandman koji je praktično stvarni život koji se odvija u Brčkom već godinama pretvorio u nov. Dakle, praktično sadržaj tog amandmana je da ono kako Brčko funkcioniše se pretvara u jednu ustavnu normu i sam mislim da je to dobro i zbog toga ću i podržati ovaj amandman. Jednako tako smatram da je Savjet za implementaciju mira jasno rekao da postoji tzv. pet uslova. Praktično se on usaglasio da ide na dva, za transformaciju OHR-a u Specijalnog predstavnika, to je donošenje ovog amandmana, i to je rješavanje pitanja državne imovine. I nema više uslova nikakvih drugih za gašenje OHR-a, niti će unutar međunarodnih institucija postojati, rekao bih, neka velika rasprava u budućem periodu, da li ili ne, onda transofrmisati OHR u Specijalnog predstavnika. Sasvim sigurno i ja mislim da je to takođeR, isto tako, vrlo bitan element koji je opredijelio i mene da podržim donošenje ovog amandmana. Prema tome smatram da je ovo korisna stvar koju treba podržati i vjerujem da će imati adekvatnu većinu i u drugim čitanju. Hvala lijepo.
Hvala lijepa. Evo gospodin Ibrahimpašić, izvolite.
Pretpostavljam da neću pametnije reći od ovih mojih kolega koji su već govorili, ali hoću da kažem, imam potrebu da kažem da mi usvajanjem ovog amandmana skidamo s dnevnog reda jedan problem koji je objektivno među nama postojao. I hoću da kažem da sam veoma radostan što učestvujem u jednom dobrom početku, po meni, i prilagođavanja Dejtonskog ustava sadašnjim porebama građana ove zemlje, i vi se svi sjećate kad se Dejtonski Ustav, neću reći usvajao nego oktroirao, mi smo imali jednu jedinu potrebu, a to je da prestane rat. Sad je to daleko iza nas i mislim da je ovo veoma dobar početak. Ja sam stvarno veoma radostan. Hvala.
Hvala lijepa. 9 Ima li još neko ko se javlja? Nema. Zaključujem raspravu i predlažem da glasamo ovako: prvo, o Mišljenju, znači o Prijedlogu amandmana ... o principima dakle na kojima je zasnovan i, drugo, o Zaključku koji je predložila Ustavnopravna komisija. Pozivam vas da se pripremite za glasanje. Ko je za podršku, odnosno da podrži principe na kojima je zasnovan Prijedlog amandmana I na Ustav BiH? Ima li neko protiv? Jednoglasno. Znači, usvojili smo jednoglasno Prijedlog amandmana I na Ustav BiH. Sada glasamo o Zaključku. Dakle, Ustavnopravna komisija je predložila u formi dvije tačke, ali vezane tačke, jedan je to zaključak. Dakle, glasi: '1. Dom naroda Parlamentarne skupštine određuje Ustavnopravnu komisiju Doma naroda da zajedno sa Ustavnopravnom komisijom Predstavničkog doma provede javnu raspravu o Prijedlogu amandmana I na Ustav BiH, i 2. Javnu raspravu provesti prema proceduri, organizaciji i rokovima uz dogovor s Ustavnopravnom komisijom Predstavničkog doma, a završiti je u roku koji nije kraći od 15 dana, te nakon potpunog provođenja javne rasprave izvještaj dostaviti Domu.' Pozivam vas da se odredimo i prema ovom zaključku. Ko je za Prijedlog zaključaka Ustavnopravne komisije? Dakle i ova je tačka usvojena jednoglasno. Ovim završavamo ovu sjednicu i zaključujem 26. sjednicu Doma naroda. Sjednica je završena u 11,50 sati.